ตำบลทุ่งลาน

ทุ่งลาน เป็นตำบลในอำเภอคลองหอยโข่ง จังหวัดสงขลา ปัจจุบันมีประชากร 7,356 คน และแบ่งเขตการปกครองออกเป็น 9 หมู่บ้าน

พื้นที่ตำบลทุ่งลานตั้งอยู่ห่างจากที่ว่าการอำเภอคลองหอยโข่งไปทางทิศตะวันออกเฉียงใต้เป็นระยะทางประมาณ 9 กิโลเมตร พื้นที่ส่วนใหญ่เป็นพื้นที่ราบลูกคลื่นลอนลาด เนินเขา ที่ลาดเชิงเขา และพื้นที่ราบลุ่มที่เกิดจากการทับถมของตะกอนจากลำน้ำสายต่าง ๆ ความลาดชันของพื้นที่มากกว่าร้อยละ 35 สภาพสังคมมีโรงเรียนทั้งหมดสามแห่ง และมีโรงพยาบาลส่งเสริมสุขภาพตำบลหนึ่งแห่ง ได้แก่ โรงพยาบาลส่งเสริมสุขภาพตำบลทุ่งลาน

ตำบลทุ่งลานทั้งตำบลอยู่ในเขตเทศบาลตำบลทุ่งลาน เดิมมีฐานะเป็นสภาตำบลทุ่งลาน ก่อนที่จะได้รับการจัดตั้งเป็นองค์การบริหารส่วนตำบลใน พ.ศ. 2539 แล้วจึงได้รับการจัดตั้งเป็นเทศบาลตำบลใน พ.ศ. 2551 นับเป็นเทศบาลตำบลแห่งแรกของอำเภอ

อ้างอิง

แหล่งข้อมูลอื่น 
 เว็บไซต์เทศบาลตำบลทุ่งลาน

ทุ่งลาน
ทุ่งลาน
อำเภอคลองหอยโข่ง